text: ছোট হয়ে আসছে চাঁদ – Cox's Bazar Mail
  / বিজ্ঞান ও প্রযুক্তি / ছোট হয়ে আসছে চাঁদ
  প্রকাশিতঃ ১১:৫৪ পূর্বাহ্ণ, মে ১৫, ২০১৯
  অনলাইন ডেস্ক::চাঁদ ক্রমশ ছোট হয়ে আসছে বলে জানিয়েছেন বিজ্ঞানীরা। সম্প্রতি একটি গবেষণায় বিজ্ঞানীরা বলছেন, গত কয়েকশ কোটি বছরে চাঁদের আয়তন ১৫০ ফুট কমেছে।
  পৃথিবীর একমাত্র উপগ্রহ এই চাঁদে গিয়ে কলোনি স্থাপনের কথা যখন ভাবছে মানুষ, তখন চাঁদ ছোট হয়ে আসার এ খবর দিলেন বিজ্ঞানীরা।
  চাঁদের ছোট হয়ে যাওয়ার কথা সম্প্রতি ন্যাচার জিওসায়েন্স পত্রিকায় প্রকাশিত হয়। অ্যাপোলো মহাকাশচারীরা ১৯৬০ সাল থেকে এ বিষয়ে গবেষণা করছেন।
  নাসার স্যাটেলাইট এলআরওয়ের পাঠানো ছবি দেখে এ সিদ্ধান্তে এসেছেন মহাকাশ বিজ্ঞানীরা। গবেষণায় মোট ১২ হাজার ছবির ওপর সমীক্ষা চালানো হয়।